**İş Elanı**

**Maliyyə mütəxəssisi**

Təhsil Nazirliyi, Dövlət Proqramı İdarəetmə Qrupu

**Vəzifə haqqında məlumat**

Maliyyə mütəxəssisi vəzifəsinin icrası İdarəetmə Qrupunun fəaliyyətinin, həmçinin Azərbaycan Respublikası vətəndaşlarının nüfuzlu xarici ali təhsil müəssisələrində təhsilinin və beynəlxalq ikili diplom proqramlarının maliyyələşdirilməsinin təşkilindən ibarətdir.

## Öhdəliklər

* Dövlət Proqramının fəaliyyətinin maliyyə göstəricilərinin hesablanması üçün lazım olan məlumatların toplanması və analizi, maliyyə - iqtisadi təhlillərin aparılması;
* Dövlət Proqramının fəaliyyətinin təşkili ilə bağlı maliyyə, büdcə, uçot, tarif və sair siyasətin işlənib hazırlanmasında iştirak etmək;
* Dövlət Proqramı çərçivəsində beynəlxalq ikili diplom proqramlarının və xaricdə bakalavriat, magistratura və doktorantura təhsilinin icrası və Dövlət Proqramı İdarəetmə Qrupunun fəaliyyəti ilə bağlı büdcənin, gəlir və xərclər smetasının hazırlanması;
* Dövlət Proqramının icrası ilə bağlı maliyyə ili və növbəti illər üçün büdcə proqnozunun hazırlanması;
* Dövlət Proqramının icrası ilə bağlı İctimai Sektor üçün Mühasibat uçotunun beynəlxalq standartlarına əsasən mühasibat uçotunun təşkili və aparılması;
* Dövlət Proqramının icrası ilə bağlı Büdcə sistemi haqqında Qanuna əsasən rüblük və illik hesabatların, həmçinin İctimai Sektor üçün Mühasibat Uçotunun Beynəlxalq Standartlarına əsasən maliyyə hesabatlarının hazırlanması;
* Dövlət Proqramına və Dövlət Proqramı İdarəetmə Qrupuna aid olan aylıq, rüblük, illik bəyannamələrin və hesabatların (vergi, sosial sığorta, statistika və s.) hazırlanmasında iştirak etmək;
* Maliyyə sənədlərinin yoxlanılmasında, ödənişlərin həyata keçirilməsində iştirak etmək;
* Malların (iş və xidmətlərin) satınalınması ilə bağlı qanunvericiliyin tələblərinə uyğun satınalma prosedurunun həyata keçirilməsi və müqavilələrin hazırlanması;
* Dövlət Proqramı İdarəetmə Qrupuna daxil olan maliyyə xarakterli məktubların icrası.

**Tələblər**

* Mühasibat uçotu və audit, maliyyə, iqtisadiyyatın tənzimlənməsi ixtisas istiqamətləri üzrə ali təhsil;
* Maliyyə işləri üzrə minimum 2 il iş təcrübəsi, büdcə təşkilatında iş təcrübəsinə üstünlük verilir;
* Elektron Maliyyə proqramlarını işlətmə bacarığı;
* Kompüter biliyi: MS Windows, MS Office (Excel, Word, Outlook) – yüksək səviyyədə
* Dil biliyi: Azərbaycan dili – yüksək səviyyədə, Rus dili və İngilis dili – orta səviyyədə. Qeyd edilən dillər üzrə şifahi və yazı qabiliyyətinə sahib olma;
* Yüksək ünsiyyət və kollektivdə iş bacarığı;
* Təşkilati bacarıqlar;
* Digər tələblər: İdarəçilik qabiliyyətlərinə malik olmalı, Mövcud qanunvericiliyi bilməlidir.

Maraqlanan namizədlər CV-ni mövzu hissəsində **“Maliyyə mütəxəssisi”** göstərilməklə [dpinfo@edu.gov.az](mailto:dpinfo@edu.gov.az) elektron poçt ünvanına göndərməlidirlər.

**Son müraciət tarixi: 30.06.2022-ci il**

Yalnız seçilmiş namizədlərlə əlaqə yaradılacaqdır. Dövlət Proqramı haqqında daha ətraflı məlumat üçün [www.dp.edu.az](http://www.dp.edu.az) saytına daxil olmaqla əldə etmək olar.